Milla Saari

Milla Saari (født Jauho 10. juli 1975) er en finsk tidligere langrennsløper som konkurrerte i perioden 1994 til 2007. Hun var mest kjent for å være blant de finske langrennsløperne som ble dopingtatt på hjemmebane under Ski-VM 2001 i Lahtis. Hun ble avslørt for bruk av hydroksyetylstivelse (HES), et preparat for å øke blodplasma. Saari, den gang Jauho, var en del av stafettlaget på 4 x 5 km som tok sølv, men ble diskvalifisert på grunn av dopingsaken. Hun ble også nummer seks på 15 km i de samme mesterskapene.

Hun hevdet selv at hun ikke visste at det var ulovlige dopingmidler hun fikk. Hun ble likevel utestengt fra idretten i to år som følge av dopingsaken.

Saari representerte Finland under Vinter-OL 1998 i Nagano der hun endte på 31. plass på 15 km og 50. plass på 30 km. 

Hun la opp som aktiv utøver i 2007.

Sammenlagtresultater i verdenscupen i langrenn

Referanser

Eksterne lenker 
 

Finske langrennsløpere
Deltakere for Finland under Vinter-OL 1998
Langrennsløpere under Vinter-OL 1998
Deltakere for Finland under Ski-VM 1999
Deltakere for Finland under Ski-VM 2001
Deltakere for Finland under Ski-VM 2007
Dopingsaker i langrenn
Personer fra Satakunta